549.57 REGOLAMENTI DWAR QAFAS BIEX TIĠI PERMESSA DEROGA LI TIFTAĦ L-ISTAĠUN GĦALL-KAĊĊA TAL-GAMIEM U SUMMIEN FIR-REBBIE GĦA L-AVVIŻ LEGALI 221 tal-2010, kif emendat bl-Avviżi Legali 83 u 113 tal-2011, 122 tal-2013, 86 tal-2014 u 90 tal-2016, u 82 tal-2017. L-AVVIŻ LEGALI 221 tal-2010, kif emendat bl-Avviżi Legali 83 u 113 tal-2011, 122 tal-2013, 86 tal-2014 u 90 tal-2016, u 82 tal-2017. 1. Titolu. It-titolu ta’ dawn ir-regolamenti hu Regolamenti dwar Qafas biex Tiġi Permessa Derogali Tiftaħ l-Istaġun għall-Kaċċa tal-Gamiem u s-Summien fir-Rebbiegħa. 2. Tifsir. L.S.549.42 Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi". 3. Għall-finijiet tat-tieni proviso tar-regolament 10(6) tar-Regolamenti dwar l-Għasafar Selvaġġi u ta’ dawn ir-regolamenti, il-perjodu għall-kaċċa fuq il-gamiema u s-summiena, aktar ’il quddiem f’dawn ir-regolament imsejjaħ "l-istaġun tal-kaċċa fir-Rebbiegħa", għandu jkun massimu ta’ tlett ġimgħat, u li jistgħu jinbdew jew minn Marzu jew minn April tas-sena li dwarha l-Ministru jista’ jiddeċiedi li jiftaħ l-istaġun tal-kaċċa fir-Rebbiegħa permezz ta’ avviż fil-Gazzetta: Iżda l-Ministru ma għandux jiftaħ l-istaġun tal-kaċċa fir-Rebbiegħa meta l-kaċċa għaż-żewġ speċi konċernati matul l-istaġun tal-kaċċa matul il-Ħarifa ta’ qabel tista’ tiġi kunsidrata bħala li tkun ikkostitwiet soluzzjoni sodisfaċenti skont id-disposizzjonijiet tal-Artikolu 9(1) tad-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi, u meta jitqiesu l-limiti stabbilit fl-Anness I: Iżda wkoll, meta jkun qed jistabbilixxi kemm għandu jdum l-Istaġun tal-Kaċċa fir-Rebbiegħa, il-Ministru għandu wkoll iqis id-daqs tal-kwota komplessiva li għandha tkun permessa għal dik id-deroga partikolari tal-kaċċa fir-Rebbiegħa. 4. Liċenza Għall-Kaċċa fir-Rebbiegħa. Emendat: A.L.83 tal-2011; A.L. 113L. 122 tal-2013; A.L.86; A.L.113 tal-2011; A. tal-2014; A.L.90 tal-2016. (1) Il-kaċċa fuq il-gamiema u s-summiena matul l-istaġun tal-kaċċa fir-Rebbiegħa għandha tkun ipprojbita ħlief taħt Liċenza Għall-Kaċċa fir-Rebbiegħa maħruġa skond dawn ir-regolamenti. (2) Sabiex applikant ikun eliġibbli għal Liċenza għall-Kaċċa fir-Rebbiegħa, dak l-applikant irid ikollu fil-pussess tiegħu liċenza valida għall-kaċċa tal-għasafar fuq l-art. (3) L-applikazzjoni għal-Liċenza għall-Kaċċa fir-Rebbiegħa għandha tiġi sottomessa ma tul il-perjodu stabbilit għal dan l-għanm fit-Taqsima tar-Regolamentazzjoni għall-Għasafar Selvaġġi (Wild Birds Regulation Unit). 5. Kontenut tal-Liċenza. Emendat: A.L.83 tal-2011; A.L. 113L. 122 tal-2013; A.L.86; A.L.113 tal-2011; A. tal-2014; A.L.90 tal-2016. Kull Liċenza għall-Kaċċa fir-Rebbiegħa għandha: (a) tistabbilixxi l-kwota komplessiva għall-istaġun tal-kaċċa fir-Rebbiegħa għas-summien u għall-gamiem bħala n-numru totali ta’ għasafar li jistgħu jiġu kaċċati taħt l-awtorità tal-liċenzi kollha maħruġa meħudin flimkien. In-numru totali ta’ summien u gamiem li jistgħu jiġu kaċċati matul l-istaġun tal-kaċċa fir-Rebbiegħa f’sena partikolari għandu jiġi stabbilit mill-Ministru b’avviż fil-Gazzetta bl-użu tal-figuri li jidhru fl-Anness 1 ma’ dawn ir-regolamenti bħala bażi u waqt illi jitqies l-istat ta’ konservazzjoni taż-żewġ speċi konċernati u ż-żamma tal-popolazzjoni tal-ispeċi fuq livell sodisfaċenti; (b) tistabbilixxi l-kwota ta’ għasafar li jistgħu jinqabdu kuljum u l-kwota totali ta’ għasafar li jistgħu jinqabdu matul l-istaġun tal-kaċċa fir-Rebbiegħa għal kull liċenza; (ċ) teħtieġ lill-persuna li jkollha li ċenza li ġġorr fuq il-persuna tagħha il-Liċenza Għall-Kaċċa fir-Rebbiegħa waqt li tkun qiegħda tfittex jew iddur għall-għasafar; (d) teħtieġ lill-persuna li jkollha Liċenza għall-Kaċċa fir-Rebbiegħa sabiex, hekk kif għasfur jiġi maqtul b’xi tir, tinformal fit-Taqsima tar-Regolamentazzjoni għall-Għasafar Selvaġġi bl-użu tas-sistema ta’ rappurtaġġ telefoniku; (e) tur id-dati tal-istaġun għall-kaċċa fir-Rebbiegħa; (f) tipprovdi li l-kaċċa ta’ għasafar li ma jkunux gamiem jew summien tkun projbita; (g) tirriproduċi l-projbizzjonijiet maħsuba fir-regolamenti 4 u 18 tar-Regolamenti dwar l-Għasafar Selvaġġi mingħajr preġudizzju għal kull projbizzjoni oħra stabbilita f’dawk ir-regolamenti; (h) tipprovdi li l-kaċċa tista’ ssir biss minn sagħtejn qabel tlugħ ix-xemxsan ofsinhar matul il-ġimġħa, Nhar ta’ Sibt u Nhar ta’ Ħaddu Festi Pubbliċi; (i) tipprovdi li l-liċenza tiġi sospiża minnu fihhekk kif il-persuna li jkollha li ċenza tiġi imputata b’reat taħt ir-regolament 27 tar-Regolamenti dwar l-Għasafar Selvaġġi; (j) tipprovdi li l-liċenza u kull liċenza jew permess tal-kaċċa oħra tal-persuna li jkollha li ċenza tiġi mħassra u tkun mingħajr effetthekk kif il-persuna li jkollha li ċenza tiġi misjuba ħatja ta’ reat bi ksur tar-regolament 27 tar-Regolamenti dwar l-Għasafar Selvaġġi; (k) tipprovdi li l-validità tal-liċenza tiskadi u l-liċenza tiġi meqjusa bħala mħassra hekk kif il-Ministru, permezz ta’ stqarrija għall-istampa, jiddikjara li l-kwota komplessiva għall-istaġun tkun intlaħqet. Kull persuna li jkollha Liċenza għall-Kaċċa fir-Rebbiegħa għandha minnufih tiġi wkoll mgħarrfa b’dik l-iskadenza u r-revoka tal-liċenza tagħha permezz tas-servizz ta’ messaġġi bil-miktub (sms) fuq in-numru indikat minn dik il-persuna fl-applikazzjoni għal-liċenza għall-kaċċa fir-rebbiegħa; (l) tipprovdi li jekk il-kwota komplessiva għall-istaġun għal waħda mill-ispeċi, hawn aktar ’il quddiem imsemmija "l-ispeċi relevanti", tkun intlaħqet qabel dik għall-ispeċi l-oħra, il-validità tal-liċenza tiskadi u l-liċenza tiġi meqjusa bħala mħassra dwar l-ispeċi relevanti hekk kif il-Ministru permezz ta’ stqarrija għall-istampa jiddikjara li l-kwota komplessiva għall-ispeċi relevanti tkun intlaħqet. Kull persuna li jkollha Liċenza għall-Kaċċa fir-Rebbiegħa għandha minnufih tiġi wkoll mgħarrfa b’dik l-iskadenza u r-revoka ta’ dik it-taqsima tal-liċenza tagħha permezz tas-servizz ta’ messaġġi bil-miktub (sms) fuq in-numru indikat minn dik il-persuna fl-applikazzjoni għal-liċenza għall-kaċċa fir-rebbiegħa. 6. (1) Matul iż-żmien li jkun miftuħ l-istaġun tal-kaċċa fir-Rebbiegħa, il-Pulizija għandha tagħmel verifiki fuq il-post sabiex tiżgura li l-kondizzjonijiet kollha tal-liċenza u d-dispożizzjonijiet tar-regolamenti relevanti jkunu qed jiġu osservati u b’mod partikolari għandha: (a) tivverifika li l-liċenza ġenerali għall-kaċċa tal-għasafar fuq l-art tkun qegħda tinżamm skond ir-regolamenti; (b) tiżgura li l-kaċċaturi jkunu fil-pussess tal-liċenza tal-kaċċa fir-Rebbiegħa waqt li jkunu qed ifittxu jew iduru għall-għasafar matul l-istaġun; (ċ) tiżgura li l-kwoti u r-restrizzjonijiet ta’ ħin skond dawn ir-regolamenti u l-kondizzjonijiet tal-liċenza jkunu qed jiġu osservati; (d) tiżgura li l-kaċċa tkun qed issir biss għall-gamiem u għas-summien. (2) Jekk xi uffiċjal tal-pulizija waqt li jkun jagħmel verifiki fuq il-post skond dan ir-regolament isib raġuni suffiċjenti sabiex jittieħdu proċedimenti kontra xi persuna taħt dawn ir-regolamenti, jew regolamenti oħra relevanti, dak l-uffiċjal għandu minnufih jaqbad mill-pussess ta’ dik il-persuna kull arma tan-nar u munizzjonu kull arma oħra għall-kaċċa, il-liċenza ġenerali għall-kaċċa tal-għasafar fuq l-art, il-liċenza għall-kaċċa fir-Rebbiegħa u kull liċenza jew permess ieħor għall-kaċċa, u kull għasfur li jinstab fil-pussess ta’ dik il-persuna bi ksur ta’ dawn ir-regolamenti jew ta’ regolamenti oħra applikabbli jew bi ksur tal-kondizzjonijiet ta’ xi liċenza jew permess. (3) Fil-qadi ta’ dmirijiethom skont is-sub regolament (1) il-Pulizija jistgħu jkollhom l-għajnuna ta’ marixalli tal-kaċċa appuntati għal dak il-għanm fit-Taqsima tar-Regolamentazzjoni għall-Għasafar Selvaġġi (Wild Birds Regulation Unit). Il-marixxalli tal-kaċċahekk appuntati jkollhom l-istess doveri u setgħat mogħtija lill-Pulizija bis-sub regolament (1). Għal kull elf (1,000) kaċċatur li jkunu fil-pussess ta’ Liċenza għall-Kaċċa fir-Rebbiegħa, għandu jkun hemm fuq ix-xogħol għall-inqas seba’ uffiċjali tal-Pulizija u, jew marixalli tal-kaċċa matul is-sigħat kollha li fihom ikun miftuħ l-istaġun tal-kaċċa fir-Rebbiegħa. Barra dawn is-sigħat, għandu jkun hemm għall-inqas żewġ (2) uffiċjali tal-Pulizija u, jew marixalli tal-kaċċa matul il-ħinijet tad-dawl tax-xemx. (4) Il-Pulizija, assistita mill-marixxalli tal-kaċċa kif jista’ jkun meħtieġ, għandha tkompli twettaq verifiki fuq il-post għall-inqas għal erba’ ġimgħat wara li jkun beda l-istaġun tal-kaċċa fir-Rebbiegħa, sabiex jipprevjenu l-kaċċa illegali. Wara li jkun għalaq staġun tal-kaċċa fir-Rebbiegħa, għal kull elf (1,000) Liċenza għall-Kaċċa fir-Rebbiegħa maħruġa dik is-sena, għandu jkun hemm fuq ix-xogħol għall-inqas tliet (3) uffiċjali tal-Pulizija u, jew marixalli tal-kaċċa matul il-ħinijiet tad-dawl tax-xemx. 7. Id-disposizzjonijiet u l-kondizzjonijiet stabbiliti f’dawn ir-regolamenti għandhom ikunu mingħajr preġudizzju għar-Regolamenti dwar l-Għasafar Selvaġġi sakemm dawn tal-aħħar ma jkunux inkonsistenti ma’ dawn ir-regolamenti, f’liema każ, u sal-limitu tal-inkonsistenza, dawn ir-regolamenti għandhom jipprevalu.